b'\n_START_ARTICLE_\nBodil Thrugotsdatter\n_START_PARAGRAPH_\nBodil Thrugotsdatter (f\xc3\xb8dt ca. 1056, d\xc3\xb8d 1103) var dronning av Danmark som hustru av kong Erik Eiegod._NEWLINE_Bodil var datter av jarl Thrugot Ulvsson Fagerskinna og Torgunna Vagnsdatter (og s\xc3\xa5ledes s\xc3\xb8ster av Svein Thrugotsson). I henhold til Saxos fortelling m\xc3\xa5 hun allerede ha v\xc3\xa6rt gift med Erik Eiegod ved begynnelsen av Olav Hungers kongstid da hun skal ha fulgt ham i landflyktighet til Sverige og hos den svenske kongen. Deres eneste barn, s\xc3\xa5 vidt vites, var den senere hertug Knud Lavard. Saxo priser hennes skj\xc3\xb8nnhet og hennes karakter, s\xc3\xa6rlig hennes overdrevne overb\xc3\xa6renhet med hennes manns utsvevelser._NEWLINE_Hun dro sammen med sin mann p\xc3\xa5 pilegrimsreise til Det hellige land da de begge begynte \xc3\xa5 trekke p\xc3\xa5 \xc3\xa5rene. Erik Eiegod d\xc3\xb8de p\xc3\xa5 Kypros, men hun selv skal ha n\xc3\xa5dd fram og d\xc3\xb8de deretter av sykdom p\xc3\xa5 Oljeberget i 1103. Hun nevnes i den islandske Knytlinga saga fra 1200-tallet, men disse fortellingene om henne m\xc3\xa5 regnes som up\xc3\xa5litelige, blant annet blir hun i denne versjon gjort til en halvs\xc3\xb8ster av tyske keiser Henrik.'